CELEX: 32005R2114
Language: et
Date: 2005-12-13 00:00:00
Title: Nõukogu määrus (EÜ) nr 2114/2005,  13. detsember 2005 , mis käsitleb 1994. aasta üldise tolli- ja kaubanduskokkuleppe (GATT) artikli XXIV lõike 6 ja artikli XXVIII kohase Euroopa Ühenduse ja Korea Vabariigi vahelise kirjavahetuse vormis lepingu rakendamist

23.12.2005   
            
            
               ET
            
            
               Euroopa Liidu Teataja
            
            
               L 340/1
            
         
      NÕUKOGU MÄÄRUS (EÜ) nr 2114/2005,
   13. detsember 2005,
   mis käsitleb 1994. aasta üldise tolli- ja kaubanduskokkuleppe (GATT) artikli XXIV lõike 6 ja artikli XXVIII kohase Euroopa Ühenduse ja Korea Vabariigi vahelise kirjavahetuse vormis lepingu rakendamist
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut,
   ning arvestades järgmist:
   Nõukogu kiitis oma 13. detsembri 2005. aasta otsusega 2005/929/EÜ GATT 1994 artikli XXIV lõike 6 ja artikli XXVIII kohase Euroopa Ühenduse ja Korea Vabariigi vahelise kirjavahetuse vormis lepingu sõlmimise kohta (1) Euroopa Ühenduse nimel heaks nimetatud lepingu, et lõpetada vastavalt GATT 1994 artikli XXIV lõikele 6 alustatud läbirääkimised,
   ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas ära toodud tollimaksumäärasid kohaldatakse osutatud perioodil.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2005
      
         
            Nõukogu nimel
         
         
            eesistuja
         
         J. GRANT
         
      
   
   
      (1)  Vt käesoleva Euroopa Liidu Teataja lk 61
   
      LISA
      Kombineeritud nomenklatuuri tõlgendusreeglitest olenemata on toote kirjelduse sõnastus vaid soovituslik ning soodustingimused on käesoleva lisa kontekstis kindlaks määratud käesoleva määruse vastuvõtmise ajal kehtivate CN-koodide järgi. Kui viidatakse ex CN-koodile, tuleb soodustingimused kindlaks määrata nii CN-koodist kui ka vastavast kirjeldusest lähtudes.
      II osa
      Tollimaksude loend
      
                  CN-kood
               
               
                  Toote kirjeldus
               
               
                  Tollimaksumäär
               
            
                  3903 19 00
               
               
                  polüstüreen algkujul (v.a vahtpolüstüreen)
               
               
                  Kohaldatav määr: 4,0 % (1)
                  
               
            
                  8521 10 30
               
               
                  videosignaalide salvestus- või taasesitusaparatuur, sisaldab või ei sisalda videotuunerit, lindi laiusega kuni 1,3 cm, lindi kiirusega salvestusel või taasesitusel kuni 50 mm/s, v.a tsiviilõhusõidukites kasutatavad
               
               
                  Kohaldatav määr: 13,0 % (1)
                  
               
            
                  8525 40 99
               
               
                  muud salvestavad videokaamerad: muud kui sellised, mis on võimelised salvestama üksnes telekaamerast tulevat heli ja pilti
               
               
                  Kohaldatav määr: 12,5 % (2)
                  
               
            
                  8527 31 91
               
               
                  muud ringhäälingu raadiovastuvõtjad (sh aparaadid, mis võtavad vastu ka raadiotelefoni- või raadiotelegraafisignaale), ühitatud helisalvestus- või taasesitusseadmetega, laserlugemisseadmega, muud kui ühe või enama valjuhääldiga samas korpuses
               
               
                  Kohaldatav määr: 11,4 % (1)
                  
               
            
         (1)  Ülalnimetatud madalamaid tollimaksumäärasid kohaldatakse kolm aastat või kuni Doha arengukava tulemuste rakendamisel jõutakse ülalnimetatud tollimaksumäärani, olenevalt sellest, kumb on varasem.
      
         (2)  Ülalnimetatud madalamat tollimaksumäära kohaldatakse neli aastat või kuni Doha arengukava tulemuste rakendamisel jõutakse ülalnimetatud tollimaksumäärani, olenevalt sellest, kumb on varasem.